GiliGold/VAD_KnessetCorpus huggingface dataset:
מכלוף מיקי זוהר: אני בטוח בכך שתעשי את עבודתך בצורה הכי מקצועית שיש, אבל תעשי כל מאמץ לעזור לנו, חברי הכנסת ונבחרי הציבור, להגשים את המטרות הציבוריות שלנו, כי כשאנחנו יושבים כאן בכנסת ונשלחים על ידי הציבור לכאן, כל אחד מהציבור האחר ששלח אותו, הוא מגיע לכאן כדי לנסות להגשים את המטרות הציבוריות שלו.
מכלוף מיקי זוהר: ויועצים משפטיים, בסופו של יום חלק גדול מתפקידם זה לעזור לנו, נבחרי הציבור, להגשים את המטרות הציבוריות שלנו.
מכלוף מיקי זוהר: אם זה אפשרי כמובן.
מכלוף מיקי זוהר: אם זה לא אפשרי, אז אנחנו גם יודעים לקבל לפעמים את התשובה לא.
מכלוף מיקי זוהר: אז אני מאחל לך הצלחה גדולה בתפקידך, אני בטוח שתעשי בעזרת השם ותצליחי.
איתן גינזבורג: חבר הכנסת סמוטריץ'.
בצלאל סמוטריץ': אני כמובן מצטרף לברכות, לא רוצה להוסיף.
בצלאל סמוטריץ': אני רק רוצה בהזדמנות הזאת להזכיר את מי שעו"ד אפיק באה בנעליו, היועץ המשפטי היוצא של הכנסת, יצא כבר לפני זמן, איל ינון.
איתן גינזבורג: הקודם, הקודם, כן.
בצלאל סמוטריץ': לתחושתי קצת סיים פה בטונים צורמים, אני הייתי אז בממשלה כבר, שלא בצדק.
בצלאל סמוטריץ': אני חושב שאיל עשה עבודה יוצאת מן הכלל, וראוי באירוע כזה, בסוף זה אירוע של העברת מקל, להוקיר לו טובה ותודה על הרבה מאוד שנים.
בצלאל סמוטריץ': אפרופו מה שאמר עכשיו קודמי, חבר הכנסת מיקי זוהר, נדמה לי שאיל תפס מאוד נכון את תפקידו, ותפקיד היועץ המשפטי של הכנסת כמי שתפקידו לסייע לחברי הכנסת בתפקידם.
בצלאל סמוטריץ': אני זוכר שיותר מפעם אחת התבטאתי ביחס אליו, שבשונה מהיועצים המשפטיים בממשלה, שלא מבינים את תפקידם באופן הזה, איל הבין מצוין, בחוויה שלי, בלא מעט חוקים שאני קידמתי, שהיו מאוד מורכבים, קונטרוברסיאליים, פעמים רבות שהוא חשב שהם לא נכונים – חוק ההסדרה, היושב-ראש ודאי זוכר, ואחרים – ולמרות זאת הוא באמת ליווה אותנו עקב בצד אגודל, כיוון שהוא הבין: בסוף אנחנו המחוקקים ותפקידו לסייע בידינו.
בצלאל סמוטריץ': אז אני חושב שכולנו צריכים להודות לו באירוע הזה.
בצלאל סמוטריץ': וכמובן, שגית, לאחל לך, את יודעת, זה דילמה, מצד אחד לומר שתיכנסי בנעליו, כי בעיניי באמת הוא עשה את זה, אבל שתזכי לבנות את הקומה הנוספת, ולהטביע את החותם האישי והמיוחד והמקצועי שלך בתוך התפקיד המאוד-מאוד חשוב הזה.
בצלאל סמוטריץ': כולנו, נדמה לי, מקווים לימים טובים יותר של הכנסת בכלל כמוסד – יציב יותר, ענייני יותר, מקצועי יותר, מתפקד יותר.
בצלאל סמוטריץ': ואני מקווה שתהיה לך הזכות, איך אומרים?
בצלאל סמוטריץ': שלא תכלי את כל הקדנציה בכנסות מעבר, אלא שיהיו לך כנסות מסודרות, שיוכלו לעבוד לגופו של עניין, בצורה טובה, ולשרת את מדינת ישראל ואת הדמוקרטיה שלה.
בצלאל סמוטריץ': אנחנו את חלקנו נשתדל לעשות בעניין.
בצלאל סמוטריץ': בהצלחה.
מרב מיכאלי: אולי אפילו רק כנסת אחת, לא שלוש או ארבע.
איתן גינזבורג: חבר הכנסת פינדרוס.
יצחק פינדרוס: אני מצטרף לברכות ליושב-ראש הכנסת ולכנסת, וכמובן לשגית, אני חושב שזה יום מיוחד.
יצחק פינדרוס: רק הייעוץ הראשון שאני אצטרך לקחת משגית, הרב גפני מקודם אמר שהצלחת לשנות אצלו משהו, אני מנסה 30 שנה ולא מצליח לשכנע אותו בכלום, אני צריך לדעת איך את עושה את זה.
יצחק פינדרוס: זה הדבר הראשון שאני אבוא להתייעץ איתך.
יצחק פינדרוס: אבל אני חושב כמו קודמיי.
יצחק פינדרוס: אני עברתי, בניגוד לרב גפני, בחיים הציבוריים באמת שני סוגי יועצים משפטיים.
יצחק פינדרוס: היה לי יועץ משפטי במשך 17 שנה, מי שהיה כאן יושב-ראש ועדת החוקה – דודו רותם, שהיה יועץ משפטי שהבין שתפקידו זה להיות יועץ משפטי, זה לבוא לסייע בפן המשפטי למערכת.
יצחק פינדרוס: ואחר כך עברתי לעיריית ירושלים, למי שלא יודע, יש שם יועץ משפטי שקרא לעצמו שומר הסף, וניסה להסביר לעם ישראל שיש לו תפקיד אחר.
יצחק פינדרוס: בתוך המערכת הזאת, כפי שאמרו קודם, בהפרדת הרשויות, שאם כל הרשויות בסופו של דבר כפופות לאותו שומר סף ולאותה מערכת ולאותה בדיקה, וכולם משתפים פעולה עם אותה בדיקה, אז אין הפרדת רשויות, יש רשות אחת ועוד רשויות וירטואליות.
יצחק פינדרוס: ושגית, בתקופה מאוד קצרה שאני פה בכנסת, זה שישה חודשים שאני נמצא בכנסת, באמת לימדה שאפשר בהפרדת רשויות לתת גיבוי אמיתי לכנסת, והייעוץ המשפטי בא לסייע בעניין הזה ולא בא להוריד מהסמכויות של הרשות של הכנסת.
יצחק פינדרוס: ולכן אני שמח היום.
יצחק פינדרוס: ואני מאחל לה הצלחה, לכנסת הצלחה, ותודה רבה ליושב-ראש על הבחירה.
יצחק פינדרוס: ותודה רבה לך, כאימא לילדים, כפי שאמרו קודם, שמוכנה לקחת על עצמך את המשימה הקשה הזאת.
יצחק פינדרוס: בהצלחה.
איתן גינזבורג: חבר הכנסת אחמד טיבי.
אחמד טיבי: קודם כול אני רוצה לברך את היושב-ראש לוין על הבחירה.
אחמד טיבי: הייתה בחירה נכונה ומקצועית.
אחמד טיבי: אני מכיר את שגית שנים רבות, אני חבר בוועדת הכספים, אני מלווה את עבודתה מול כל חבר בוועדת הכספים – עבודה מקצועית, שקדנות, יסודית.
אחמד טיבי: כשזה כן אז היא אומרת כן, כשזה לא אז היא אומרת לא.
אחמד טיבי: אתם מכירים את החוק של דירה שלישית, אני הייתי בישיבה הזאת.
אחמד טיבי: אני רואה את היחס שכל חבר כנסת בוועדת הכספים נותן למשקל של הדברים של שגית, ואני בעיקר רואה את הכבוד שגפני נותן לייעוץ שלה כיועצת הוועדה.
אחמד טיבי: אני חושב שהבחירה ליועץ משפטי של הכנסת היא כבוד לכנסת, ולא אגיד פרס, אבל בהחלט מתן תשובה למי שנמצא במקום הנכון בעבודה הנכונה.
אחמד טיבי: תודה רבה, שגית.
שלמה קרעי: אדוני יושב-ראש הכנסת, שגית, ברכה גדולה למשכן הזה שאת מתמנה היום ליועצת המשפטית לכנסת.
שלמה קרעי: אנחנו לא הרבה זמן כאן, רובנו – אולי לא רובנו, אני לא יודע, אני מדבר בשם עצמי – אבל בשנתיים האחרונות, וגם לפני כן בשבתי בדיונים בוועדת הכספים, רואים את המקצועיות, רואים את הדאגה, לא מקטינה ראש ונותנת לדברים לחמוק.
שלמה קרעי: מגינה עלינו, חברי הכנסת, מול המשרדים הממשלתיים ומול אלה שמנסים לסובב אותנו.
שלמה קרעי: והדבר הזה חשוב, שיש כאן יועצת משפטית שתשמור על מעמדה של הכנסת, גם בתוך דיוני הוועדות, וגם, לא פחות חשוב, מול מערכת המשפט, שלפעמים מנסה להתגבר על מה שמגיע לנו ומה שמוקנה לנו בזכויות יסוד, בחוקי היסוד, כרשות המחוקקת, ובוודאי כרשות המכוננת.
שלמה קרעי: ברכה גדולה והרבה הצלחה.
איתן גינזבורג: חבר הכנסת סעדי – יצא?
איתן גינזבורג: טלי פלוסקוב, בבקשה.
טלי פלוסקוב: ראשית, כמובן אני רוצה להודות ליושב-ראש הכנסת חבר הכנסת יריב לוין על הבחירה.
טלי פלוסקוב: יש פה שני דברים: קודם כול, גברתי היועצת המשפטית של הכנסת, אני זוכרת את הימים הראשונים שלי בכנסת ה-20, והנושא שליווינו ביחד זה נושא של הטבות מס – גפני, אתה זוכר עד כמה הוא היה מורכב?
טלי פלוסקוב: ואם שגית לא הייתה יושבת אז בחדר במקום שלה, אני לא יודעת אם היינו מוצאים את הנוסחה הזו, שבעצם הייתה פותרת את הבעיות שהיו בפנינו, חברי הכנסת.
טלי פלוסקוב: ואז אני חייבת להגיד לך תודה לא רק בשמי, אלא בשם אותם 180 יישובים חדשים שהכנסנו לתוך המפה החדשה של חלוקת הטבות המס.
טלי פלוסקוב: ובוודאי ובוודאי אני רוצה להודות לה כיושבת-ראש ועדת האתיקה על הליווי המקצועי של הוועדה וההכוונה, וגם על השיחות האישיות שלנו, כשגם דיברנו על הדברים הקשים שהיו בוועדה.
טלי פלוסקוב: לא כל אדם בתפקיד כמוך יודע גם לדבר בשיחות אישיות ככה.
טלי פלוסקוב: זאת אומרת, אנחנו יכולים לשבת פה ולדבר – כמובן, ארבל, אני רציתי להגיד כמה מילים – זה בדיוק, אני חושבת, המפתח להצלחה, שיש פה שתי נשים שיודעות להוביל את העבודה של הוועדות מלמעלה, את זה כבר ראיתי אותך כממלאת מקום.
טלי פלוסקוב: אז לכן המון תודה גם על הליווי, ופה התודה לשתיכן.
טלי פלוסקוב: ודבר שלישי אחרון, כאישה אני גאה שנבחרת, ואני חושבת שיש הרבה כמוני בבית הזה.
טלי פלוסקוב: שיהיה לך המון בהצלחה.
איתן גינזבורג: חבר הכנסת דיין.
איתן גינזבורג: מישהו עוד רוצה לומר משהו?
אנטאנס שחאדה: מצטרפים לברכות, ושיהיה בהצלחה.
איתן גינזבורג: תודה לכל המברכים, ונעביר את רשות הדיבור ליועצת המשפטית.
אחמד טיבי: עכשיו אנחנו מחכים לייעוץ משפטי בפסיקה אחת, למנוע בחירות חמישיות.
יריב לוין: אני חשבתי שרוצים למנוע בחירות רביעיות.
טלי פלוסקוב: אתה צריכה למצוא נוסחה.
איתן גינזבורג: בבקשה, שגית.
שגית אפיק: אדוני יושב-ראש הכנסת, יושב-ראש ועדת הכנסת, גברתי מזכירת הכנסת, מנכ"ל הכנסת, חברי ועדת הכנסת, חברי הוועדה הציבורית למינוי יועץ משפטי לכנסת וחברי הכנסת כולם, אני מודה לכם על המינוי שלי ליועצת המשפטית של הכנסת.
שגית אפיק: הבחירה בי בעיניי היא הבעת אמון גבוהה ביועצים המשפטיים ובצוותיהם, ובעבודתה הטובה של הלשכה המשפטית של הכנסת, ואני מודה לכם על כך בשמי ובשם הלשכה המשפטית כולה.
שגית אפיק: לכאורה לייעוץ המשפטי לכנסת אין זכות וטו, ומכאן חשיבותם הרבה של האמון והכבוד ההדדי בין חברי הכנסת ליועצים המשפטיים של הכנסת.
שגית אפיק: בעבודתי בכנסת תמיד שאפתי לחזק את מעמדה של הכנסת ואת עצמאותה.
שגית אפיק: זכיתי לעבוד עם חברי כנסת מעולים מכל המפלגות, שביקשו להבין כל הצעת חוק שהם חותמים עליה, שהגיעו לדיונים ארוכים בוועדות השונות, והביאו איתם ניסיון רב, ניסיון חיים וידע רב.
שגית אפיק: תפיסת התפקיד שלי היא סיוע להם באמצעות מתן ייעוץ משפטי איכותי, מקצועי, אובייקטיבי, שיאפשר להם למלא את שליחותם הציבוריים, לחוקק חוקים טובים, לקבל החלטות מושכלות, וגם לפקח על עבודתה של הרשות המבצעת ועל מתן שירותים מיטביים לאזרח.
שגית אפיק: תפיסת התפקיד שלי באה מתוך כבוד גדול מאוד למוסד הזה של בית הנבחרים, לחברי הכנסת ולהחלטות החשובות שמתקבלות כאן, וכבוד גדול גם לחוק ולמשפט.
שגית אפיק: לאורך עבודתי כיועצת משפטית לוועדת הכספים השתדלתי תמיד לשמור על כללי משחק הוגנים, להביא בפני חברי הכנסת את העמדה המשפטית המקיפה והכוללת, על מנת להעצים את עבודתה של הכנסת ולייצר הליך חקיקה נאות.
שגית אפיק: בנימה אישית, מזה שנים רבות הבית הזה הוא ביתי השני.
שגית אפיק: כל ארבעת ילדיי ישנו פה בינקותם לילה או שניים ואפילו יותר.
שגית אפיק: אני מבקשת להודות ליושבי-ראש ועדת הכספים שעבדתי איתם, ולחברי ועדת הכספים לאורך השנים שנתנו בי אמון, שהתייעצו איתי בעניינים מהותיים רבים, ואפשרו לי ולצוות שלי לקחת חלק בתהליכים משמעותיים.
שגית אפיק: תודה מיוחדת ליושב-ראש הוועדה הנוכחי, שהודיע לי בראשית כהונתו כיושב-ראש ועדה שהוא לא סובל יועצים משפטיים, וגם לא יועצות.
אחמד טיבי: לא הרגשנו את זה, גפני.
שגית אפיק: אבל מזה שנים שאנחנו עובדים יחד במקצועיות, בשיתוף, ומתוך כבוד הדדי.
שגית אפיק: תודה לצוות שלי, שמלווה אותי שנים רבות בעבודה קשה – אייל, שלומית ושיר.
שגית אפיק: אני מודה לך, אדוני יושב-ראש הכנסת, על ההזדמנות שנתת לי.
שגית אפיק: זו תקופה מורכבת ורגישה.
שגית אפיק: לעתים נראה שההיסטוריה מתעצבת בה עם כל החלטה שהבית הזה מקבל.
שגית אפיק: אני מודה לך על כך שאתה מנווט את הכנסת בימים האלה, בתקופה הזו, בתבונה, ממלכתיות ורגישות.
שגית אפיק: אני מודה לך גם על המינוי הנוכחי, גם על תקופת מילוי המקום.
שגית אפיק: אני מודה על כך גם ליושבי-ראש הכנסת הקודמים, שמינו אותי למילוי המקום.
משה גפני: את ממשיכה גם בוועדת הכספים, תגידי להם.
קריאה: לא, את זה לא סיכמנו, גפני.
קריאה: עכשיו צריך משא ומתן על זה.
שגית אפיק: אני הבטחתי ליושב-ראש ועדת הכספים, שאני אוסיף ללוות את עבודתה של הוועדה מקרוב.
שגית אפיק: הינה, אמרתי.
בצלאל סמוטריץ': גפני מקודם מחה פה באוזנינו שלא הודית גם לניסן סלומינסקי.
שגית אפיק: הודיתי לכל יושבי-ראש ועדת הכספים.
משה גפני: היא אמרה: ראשי הוועדה לדורותיהם.
שגית אפיק: אמרתי לכולם.
טלי פלוסקוב: היא כרגיל עושה את זה מאוד יפה, תשימו לב.
שגית אפיק: אני אסיים במשפט: הלשכה המשפטית של הכנסת מורכבת מצוותים ומיועצים משפטיים מעולים ואיכותיים, ואני נושאת תפילה, שאני אצליח ביחד איתם, להעניק לבית הזה ייעוץ משפטי מדויק, בשום שכל והיגיון, כך שנמשיך להיות ראויים לאמון, להערכה ולהקשבה מחברי הבית.
שגית אפיק: אני מודה לכם מאוד.
שגית אפיק: תודה רבה.
איתן גינזבורג: חברים, אני מודה לכם על ההשתתפות.
איתן גינזבורג: אני מאחל לך הרבה מאוד הצלחה בשמי ובשם כל חברי הוועדה וחברי הכנסת.
איתן גינזבורג: אני מתכבד לפתוח את ישיבת ועדת הכנסת, היום יום שני, כ"ז בטבת התשפ"א – 11 בינואר 2021.
איתן גינזבורג: בפנינו בקשת הממשלה להקדמת הדיון בהצעות חוק שונות בכל הקריאות.
איתן גינזבורג: נתחיל בהצעת חוק סליקת שיקים ושיקים ללא כיסוי (תיקוני חקיקה) (מ/1388).
לירון מאוטנר: הצעת החוק היא הצעה משלימה לחוק ההסדרים שעבר במרץ 2018 ויצר את הפרויקט הזה שנקרא "ניידות בקליק" - פרויקט שמאפשר ללקוחות, כדי להסיר חסמים תחרותיים, לעבור בקלות, בפשטות ובבטחה מבנק ישן לבנק חדש.
לירון מאוטנר: הניידות הזאת הייתה חסרה בכל מה שקשור לעולם של שיקים, ביחס לפעילות הפיננסית של לקוח בשיקים בחשבון.
לירון מאוטנר: תיקוני החקיקה שאנחנו מציעים עכשיו הם בדיוק תיקוני החקיקה שמאפשרים את הניידות הזאת גם ביחס לשיקים.
לירון מאוטנר: אנחנו מבקשים לתקן את חוק סליקה אלקטרונית של שיקים ואת חוק שיקים ללא כיסוי - שני דברי חקיקה שמסדירים את עולמות התוכן של השיקים.
לירון מאוטנר: החקיקה הזאת מאוד דחופה וחשובה לנו, כיוון שהפרויקט עצמו כולו אמור לעלות לאוויר בספטמבר 2021.
לירון מאוטנר: כדי שכל הפרויקט יוכל לעבור בבת אחת יחד עם השיקים שהם כידוע אמצעי תשלום מאוד נפוץ בישראל, וכדי שלקוח יוכל להרגיש ביטחון במעבר הזה ויוכל להיות בטוח שלא ייגרם לו שום נזק מהמעבר, חשוב לנו להשלים את החקיקה בעניין השיקים כמה שיותר מוקדם.
לירון מאוטנר: אחרי הוודאות המשפטית שניצור באמצעות תיקון החקיקה, יש עוד הרבה היערכויות תפעוליות שצריכות להיעשות במערכת הבנקאית עצמה ביחס לניידות של שיקים.
איתן גינזבורג: מי בעד הקדמת הדיון, ירים את ידו?
איתן גינזבורג: הצעת חוק הבנקאות (רישוי) (הרחבת מקורות המימון לתאגידים חוץ-בנקאיים העוסקים במתן אשראי) (מ/1389).
יובל טלר חסון: אנחנו מדברים על הצעת חוק הבנקאות (רישוי) שנוגעת להרחבת מקורות המימון לתאגידים חוץ-בנקאיים.
יובל טלר חסון: שוק האשראי הוא שוק ריכוזי מאוד שנשלט כמעט לחלוטין בידי מערכת הבנקאית.
יובל טלר חסון: חלק מהסיבות הן סיבות שנוגעות לעלות מקורות האשראי.
יובל טלר חסון: הצעת החוק הזאת מאפשרת לגופי האשראי החוץ בנקאיים שמייצרים את התחרות בעולם האשראי, להתחרות באמצעות גיוס מקורות הון זולים.
יובל טלר חסון: עד היום המגבלה שחלה בחוק עמדה על חמישה מיליארד שקל.
יובל טלר חסון: הצעת החוק קובעת שהמגבלה עבור גופים שהם גופים בעלי הוראות הון ונזילות תוכל לעמוד על 15 מיליארד שקל.
יובל טלר חסון: בנוסף, הצעת החוק מציעה להסיר עוד כל מיני מגבלות שנוגעות לגיוס אשראי.
יובל טלר חסון: הצעת החוק הזאת מבוססת על עבודת מטה מקצועית שנעשתה על ידי משרד האוצר ובנק ישראל במשך תקופה מאוד ארוכה.
יובל טלר חסון: החשיבות לקדם בעת הזאת נובעת הרבה בגלל שהאשראי יכול להיות גורם מחולל צמיחה במשק דווקא ביציאה מהמשבר.
הילה שי וזאן: מה הקשר לקורונה?
הילה שי וזאן: למה זה עכשיו?
הילה שי וזאן: אני רוצה להבין מה הדחיפות בעת הזאת.
יצחק פינדרוס: זה לא קשור לקורונה.
יצחק פינדרוס: זאת הצעת חוק ממשלתית.
הילה שי וזאן: למה הם מבקשים להקדים את הדיון?
איתן גינזבורג: הממשלה אישרה את הצעת החוק אתמול.
איתן גינזבורג: היא מנצלת את היום שיש מליאה להביא את הדיון, לא בעוד 48 כשאין מליאה.
תמיר כהן: החוק הזה דחוף.
תמיר כהן: אחרי עבודת מטה של שנים ארוכות יש הזדמנות להעביר את החוק הזה.
תמיר כהן: החוק הזה מכניס תחרות למערכת פיננסית ובנקאית מאוד מאוד ריכוזית.
איתן גינזבורג: מי בעד הקדמת הדיון בשלוש הקריאות, ירים את ידו?
איתן גינזבורג: הדיון בהצעת החוק יוקדם.
איתן גינזבורג: הצעת חוק לעידוד פיתוח טכנולוגיה בתחום הפיננסי בישראל (מ/1390).
יובל טלר חסון: אנחנו מדברים על הצעת חוק לעידוד פיתוח טכנולוגיה בתחום הפיננסי בישראל.
יובל טלר חסון: מדובר בהצעת חוק שמבוססת על החלטת ממשלה שהתקבלה כבר ב-2018, ועל עבודת ועדת מטה בין משרדית שנעשתה בתקופה הזאת בהובלת משרד המשפטים ומשרד האוצר, שהמטרה שלה הייתה לעודד חברות פינטק להשתלב בעבודה בישראל.
יובל טלר חסון: היום בישראל יש כ-500 חברות פינטק שגייסו ב-4 השנים האחרונות כ-1.8 מיליארד דולר.
יובל טלר חסון: מהנתונים אנחנו יודעים להגיד שפחות מ-25% מהן פועלות בישראל.
יובל טלר חסון: גם דוח של רשות התחרות שפורסם בתחילת השנה העלה שיש הרבה מאוד חסמים שנוגעים להשתלבות של חברות פינטק בישראל.
יובל טלר חסון: הצעת החוק מבקשת לייצר שולחן אחד של כל הרגולטורים.
יובל טלר חסון: היא מאפשרת מתן הקלות לאותן חברות פינטק, והיא מאפשרת לרגולטורים ללמוד את העבודה המקצועית שעושות אותן חברות פינטק ולהתאים את הרגולציה בצורה יותר יעילה.
יובל טלר חסון: אנחנו מאמינים שהצעת החוק הזאת תהווה כלי מאוד משמעותי בהשתלבות של חברות פינטק בישראל ותצליח לייצר צמיחה ולעודד את השיפור ואת היעילות של המערכת ביחס לצרכן הישראלי.
איתן גינזבורג: הצעת חוק חדלות פירעון ושיקום כלכלי (תיקון מס' 4) (נגיף הקורונה החדש) (עיכוב הליכים לשם גיבוש ואישור הסדר חוב).
מיכל אלבז: ההצעה היא להוסיף לחוק חדלות פירעון ושיקום כלכלי מסלול נוסף למשך שנה שנועד לתת מענה לחייבים שנקלעו לקושי כלכלי בתקופה האחרונה בעקבות משבר הקורונה.
מיכל אלבז: היא מיועדת לאנשים ולחברות שנמצאים במצב כלכלי קשה ולא חייבים להגיע להליך חדלות פירעון ממש, על כל מה שכרוך בו, אלא יכולים לחזור לפעילות עסקית תקינה על ידי ארגון מחדש של החובות שלהם, מה שנקרא "הסדר חוב".
מיכל אלבז: המטרה היא למנוע הליכי חדלות פירעון על ידי עידוד הסדרי חוב.
מיכל אלבז: זאת הצעה שהיא חלק נוסף לטיפול של הממשלה במצב הכלכלי שנגרם בעקבות משבר הקורונה, לכן חשוב לנו שהדיונים יתקיימו גם בתקופת הקורונה.
מיכל אלבז: אנחנו חושבים שקידום ההצעה בתקופה הזאת משמעותי במיוחד, בהתחשב בהגבלות הנוספות שהוטלו על הפעילות העסקית במשק כדי למנוע את העלייה בתחלואה.
מיכל אלבז: לצערנו, ההגבלות גורמות לפגיעה כלכלית ועלולות בחלק מהמקרים להוביל אנשים לסף של חדלות פירעון.
מיכל אלבז: אנחנו מבקשים לתקן את החוק ולהתאים אותו למשבר כמה שיותר מהר, כדי לאפשר לאנשים להשתמש במסלול הייעודי ולהימנע מפתיחה בהליכי חדלות פירעון, וגם כדי לשפר את הוודאות בסביבה העסקית.
מיכל אלבז: אנחנו מציעים כלי שלדעתנו יכול לעזור לאנשים, כשהעזרה הזאת נחוצה עכשיו.
איתן גינזבורג: האם ההסדר הזה חל גם על יחידים?
מיכל אלבז: כן.
איתן גינזבורג: מי בעד הקדמת הדיון בהצעת החוק הזאת, ירים את ידו?
איתן גינזבורג: חברי הכנסת, אני מודה לכם על ההשתתפות הערה, אני מודה לכל המוזמנים.
איתן גינזבורג: תודה רבה למשרד האוצר ולמשרד המשפטים על עבודה טובה.
איתן גינזבורג: ישיבה זו נעולה.
איתן גינזבורג: היום יום רביעי, ז' בשבט התשפ"א, 20 בינואר 2021.
איתן גינזבורג: שלום אדוני, יושב-ראש ועדת הכלכלה.
איתן גינזבורג: בפתח הדברים אומר לגבי סעיף ג' – קביעת ועדה לדיון בתקנות סמכויות מיוחדות – יש עדיין מחלוקות.
איתן גינזבורג: ננסה לגשר עליהן ולכן לא בטוח שנדון בהן כרגע, נדחה אותן.
איתן גינזבורג: נתחיל עם פנייתו של חבר הכנסת סמוטריץ': התפלגות סיעת האיחוד הלאומי מסיעת ימינה.
איתן גינזבורג: בצלאל סמוטריץ' שלח בקשה בדבר הודעה על הקמת סיעה עצמאית בכנסת ה-23.
ארבל אסטרחן: הוא צריך להיות פה.
איתן גינזבורג: בסדר, יש פה נציג שלו.
אלעזר שטרן: מה זה נציג?
אלעזר שטרן: אני לא מייצג אותו, איתן.
ארבל אסטרחן: לא לא, חבר כנסת צריך לייצג.
איתן גינזבורג: חבר הכנסת אופיר סופר יגיע.
איתן גינזבורג: אם כן, נתחיל עם סעיף ב'.
איתן גינזבורג: חבר הכנסת יעקב מרגי, יושב-ראש ועדת הכלכלה של הכנסת, פנה בבקשה להעביר הצעת חוק להעביר הצעת חוק ממשלתית לסליקת צ'קים וצ'קים ללא כיסוי, מ/1388, מוועדת חוקה, חוק ומשפט לוועדת הכלכלה.
איתן גינזבורג: בבקשה, אדוני יושב-ראש ועדת הכלכלה.
יעקב מרגי: החקיקה הזו הוצאה מחוק ההסדרים בדחיפות כדי לקדם אותה.
יעקב מרגי: זה יתרום לתחרות, לכלכלה הישראלית, לצמיחה, ואנחנו רוצים לקדם אותה בהקדם.
יעקב מרגי: בטעות, לא יודע למה – ככה זה כששולחים שרת תיירות להציג את החוק במליאת הכנסת – זה עבר לוועדת החוקה במקום לוועדת הכלכלה.
יעקב מרגי: אם היו נותנים לסגן שר האוצר או לשר האוצר להציג את מה שהוא רוצה, זה היה מגיע למקום הנכון והיה סדר בבניין הזה.
יעקב מרגי: אני שמח שראשי ועדות לא מתקוטטים על זה, רק חבל שהפסדנו שבוע וחצי עבודה.
איתן גינזבורג: נכון, חבל.
איתן גינזבורג: אני מבין שזה על דעת יושב-ראש ועדת החוקה, חוק ומשפט.
יעקב מרגי: ודאי, בהסכמה, לא מתקוטטים.
יעקב מרגי: אמרתי בכוונה שראשי ועדות לא מתקוטטים.
איתן גינזבורג: אולי צריך להדגיש שהצעת החוק הזו מתקשרת להצעות חוק נוספות של סריקת צ'קים, שדנתן בהן, כמו חוק סריקה אלקטרונית של צ'קים.
יעקב מרגי: כל סוגיית הרפורמות – הבנקאות – הכול בוועדה אצלי.
אלעזר שטרן: אני בעד, אם זה מה שיושב-ראש ועדת הכלכלה מבקש.
איתן גינזבורג: קשה לעמוד בפני יושב-ראש ועדת הכלכלה ובקשותיו.
איתן גינזבורג: מי בעד העברת הצעת החוק מוועדת החוקה לוועדת הכלכלה?
איתן גינזבורג: בעד – שבעה, נגד – אין.
איתן גינזבורג: אם כך, פה אחד הצעת החוק תועבר.
איתן גינזבורג: אנחנו צריכים להודיע על כך למליאה, ולאחר שתהיה הצבעה בעד אישור ההחלטה הזאת הוועדה תוכל להתחיל בדיונים בהצעת החוק החשובה הזאת, ואני מקווה שזה ייעשה במהרה.
יעקב מרגי: לא אפריע לכם, אלך לעיסוקיי.
איתן גינזבורג: אין בעיה, למרות שנוכחותך נעימה לנו תמיד.
איתן גינזבורג: חברים, כמו שאמרתי, אנחנו רוצים לקיים דיון על פנייתו של חבר הכנסת סמוטריץ' לקיים התפלגות של סיעת האיחוד הלאומי מסיעת ימינה.
איתן גינזבורג: הוא כותב כך: "בכדי לקבל באופן ישיר את כלל הפרוצדורות הנצרכות עבורנו לשם ניהול מערכת הבחירות לכנסת ה-24 ומגיעות לנו בתוקף החוק, ובכלל זאת תקני חברי ועדת הקלפי, ובהתאם לסעיף 59(2) לחוק הכנסת, ברצוני לממש את זכותנו על פי דין להקים סיעה עצמאית בכנסת באופן הבא: חבר הכנסת בצלאל סמוטריץ' וחבר הכנסת אופיר סופר יקיימו סיעה נפרדת בכנסת ה-23.
איתן גינזבורג: יו"ר הסיעה יהיה חבר הכנסת בצלאל סמוטריץ'; בא כוח הסיעה יהיה חבר הכנסת בצלאל סמוטריץ'; ממלא מקום הסיעה יהיה חבר הכנסת אופיר סופר.
איתן גינזבורג: " אדוני, חבר הכנסת סופר, בבקשה.
איתן גינזבורג: אני נותן לך את זכות הדיבור.
איתן גינזבורג: נמק.
אופיר סופר: "בכדי לקבל באופן ישיר את כלל הפרוצדורות הנצרכות עבורנו - - -"
איתן גינזבורג: הרגע קראתי את זה.
אופיר סופר: אז זו הבקשה שלנו.
איתן גינזבורג: מה שם הסיעה שאתם מבקשים?
איתן גינזבורג: האיחוד הלאומי.
אופיר סופר: האיחוד הלאומי.
אופיר סופר: מישהו רוצה להתייחס?
אופיר סופר: בבקשה, אדוני חבר הכנסת שטרן.
אופיר סופר: קודם ניתן לארבל לומר מספר מילים לפרוצדורה.
אלעזר שטרן: אני אחרי ארבל.
ארבל אסטרחן: מונחת כאן בקשה דומה לזו שהוועדה אישרה רק לאחרונה לגבי סיעת יהדות התורה.
ארבל אסטרחן: יש לנו סיעה בכנסת – סיעת ימינה - - -
אופיר סופר: היושב-ראש, אני יכול לצאת?
אופיר סופר: אני פשוט באמצע ניהול ועדה אחרת.
אלעזר שטרן: לא מעניין אותך תוצאות ההצבעה?
איתן גינזבורג: הוא סומך עליכם.
ארבל אסטרחן: בדומה לדיון שהיה פה לאחרונה בעניין יהדות התורה, יש בכנסת סיעה שמורכבת ממספר מפלגות, כלומר רשימת המועמדים הוגשה על ידי מספר מפלגות.
ארבל אסטרחן: בתחילת הכנסת הזו הסיעה ייצגה שלוש מפלגות: האיחוד הלאומי, מי שקורא לעצמו הימין החדש הוא בעצם מפלגת צל"ש והבית היהודי – המפד"ל.
קריאה: צל"ש?
ארבל אסטרחן: זה שם המפלגה.
איתן גינזבורג: של נפתלי בנט.
איתן גינזבורג: שם המפלגה של נפתלי בנט הוא צל"ש, הרשימה שאתה הוא התמודד לכנסת ושם הסיעה הוא ימינה.
קריאה: מסתבר שהייתה של פריצקי במקור.
איתן גינזבורג: נכון, כשהוא התפלג משינוי.
ארבל אסטרחן: שרשור של התפלגויות.
ארבל אסטרחן: כזכור, בכנסת הזו אחד מהרכיבים כבר התפלג – הבית היהודי – לפי אותו סעיף 59(2) לחוק הכנסת, שמאפשר למפלגה נפרדת להתפלג גם אם היא לא מהווה שליש, ובלבד שהגישו הסכם ליו"ר ועדת הבחירות שמאפשר את ההתפלגות הזו.
ארבל אסטרחן: המפלגות הגישו הסכם כשהם הגישו את רשימת המועמדים ולכן זה התאפשר באותו מקרה.
ארבל אסטרחן: עכשיו יש בקשה נוספת של התפלגות מאותו מערך מפלגות, בעת שמתקיימים התנאים שקבע ההסכם - - -
הילה שי וזאן: הם הגישו?
ארבל אסטרחן: זו הבקשה שקיימת בפנינו, הבקשה של סמוטריץ' להתפלג.
ארבל אסטרחן: מתקיימים התנאים שקבע החוק: יש לנו מפלגה נפרדת שהגישה הסכם, וועדת הכנסת נדרשת לאשר את הבקשה.
הילה שי וזאן: זה מה ששאלתי, אם הם הגישו את ההסכם.
ארבל אסטרחן: כן כן, הם הגישו הסכם.
איתן גינזבורג: חבר הכנסת שטרן, רצית להגיד משהו.
אלעזר שטרן: האמת, אני קצת מבולבל מכל השמות שאמרה היועצת המשפטית של הוועדה, ארבל.
איתן גינזבורג: לסדר לך?
אלעזר שטרן: אתה יכול להסביר לי?
אלעזר שטרן: אשמח.
איתן גינזבורג: כשמגישים רשימות לכנסת, אפשר להגיש רשימה מפלגה אחת או מערך של מפלגות.
איתן גינזבורג: רשימת ימינה הגישה רשימה עם שלוש מפלגות: צל"ש של נפתלי בנט, הבית היהודי של רפי פרץ והאיחוד הלאומי – תקומה של בצלאל סמוטריץ'.
איתן גינזבורג: על פי חוק, אם מגישים ליושב-ראש ועדת הבחירות המרכזית הסכם שבו מערך המפלגות שרצות ברשימה יכול להתפלג במהלך אותה כנסת – זה תנאי אחד; והתנאי השני הוא שתהיה מפלגה.
איתן גינזבורג: אלה שני התנאים שצריכים להיות – גם מפלגה קיימת וגם הסכם התפלגות מותנה.
איתן גינזבורג: רפי פרץ לפני כמה חודשים ביקש - - -
אוסנת הילה מארק: זה לא כמו ששאשא - - -
איתן גינזבורג: אנחנו לא מדברים על פרישה אלא על התפלגות.
אלעזר שטרן: את יודעת כמה עשו עלינו סיבוב?
אוסנת הילה מארק: אתה יודע כמה עלה הסיבוב לקופת המדינה?
איתן גינזבורג: חבר הכנסת שטרן, אני עושה את זה עבורך.
איתן גינזבורג: לפני כמה חודשים חבר הכנסת רפי פרץ ביקש להתפלג מרשימת ימינה כי הוא היה יושב-ראש הבית היהודי בתוך הרשימה, על פי ההסכם שהוא הגיש לוועדת הבחירות.
אלעזר שטרן: כן, היינו פה.
איתן גינזבורג: נכון, ועכשיו סמוטריץ', שעומד בראש מפלגת האיחוד הלאומי – תקומה, מבקש להתפלג.
אלעזר שטרן: אני רוצה לשאול משהו.
אלעזר שטרן: ארבל, אני שואל אותך: לדעתי התנאי הזה מתייתר אם מדובר בשליש סיעה, לכן כל התנאי שהגישו הסכם מראש לא רלוונטי.
ארבל אסטרחן: במקרה הזה, היות שיש שניים מחמישה, הם היו יכולים להתפלג.
איתן גינזבורג: יש כמה אפשרויות להתפלג – או סיעה או מפלגה.
איתן גינזבורג: מה זה משנה איך?
אוסנת הילה מארק: לא משנה, אבל פה הם עומדים בשני התנאים – הם גם יכולים להתפלג וגם הגישו הסכם – אז מה זה משנה.
ארבל אסטרחן: אגיד מה ההבדל, כי השליש מאפשר להתפלג לשניים שאינם מפלגה.
ארבל אסטרחן: זאת אומרת, לכאורה היה יכול להיות אחד מהמפלגה הזאת ואחד מהמפלגה הזאת.
מתן כהנא: אלעזר, מה אתה רוצה?
אלעזר שטרן: אני רוצה שתפסיקו לבלבל אותי.
אלעזר שטרן: זה לא מפלגת הציונות הדתית?
איתן גינזבורג: אין מפלגה כזאת.
אלעזר שטרן: הם לא מבקשים שם כזה עכשיו.
איתן גינזבורג: לא, הם מבקשים את השם "האיחוד הלאומי".
איתן גינזבורג: אלעזר, לא ניכסו לך, גם אתה עדיין מייצג, אולי, את הציונות הדתית.
אלעזר שטרן: לא, קראתי בעיתון - - -
איתן גינזבורג: בעיתון זה נחמד, בכנסת זה מה שמחייב.
אלעזר שטרן: לא, אני לא צוחק.
איתן גינזבורג: הם ביקשו פה את השם "האיחוד הלאומי".
איתן גינזבורג: יכול להיות שבוועדת הבחירות המרכזית הם יבקשו ששם הרשימה שלהם יהיה "הציונות הדתית", ושם הם יצטרכו לקבל.
אלעזר שטרן: אני שואל את זה בגלל שהם לא צריכים את השם.
אלעזר שטרן: אני מבין שהשם הוא האיחוד הלאומי בגלל שזה ההסכם, אבל על פניו, בגלל שזה שליש, יכולנו לחגוג היום את הקמת מפלגת הציונות הדתית פה.
אלעזר שטרן: סוף-סוף הייתה מפלגה לציונות הדתית.
איתן גינזבורג: יכולת גם לחגוג את הקמתה של סיעת רוג'ר רביט.
איתן גינזבורג: אבל הם מבקשים פה הקמת סיעת האיחוד הלאומי, וזה יהיה שם הסיעה.
איתן גינזבורג: אם ירצו להתמודד בשם אחר – ידון מי שצריך לדון בזה בשם.
אלעזר שטרן: אגיד לך, באמת, כיושב-ראש ועדת הכנסת, אני חושב שלכל ההחלטות המטורללות האלה שאנחנו מקבלים פה בחודשיים האחרונים היה צריך לבוא חשב הכנסת ולהגיד כמה זה עולה לנו.
ארבל אסטרחן: הם מקבלים כבר מימון בנפרד.
אלעזר שטרן: אבל יש סיעה ויש - - -
ארבל אסטרחן: מנהל סיעה.
הילה שי וזאן: אין משמעויות כלכליות.
אלעזר שטרן: שמעת מה שארבל אומרת?
ארבל אסטרחן: זו סיעה חדשה, אז מגיע לה מנהל סיעה.
אלעזר שטרן: אני יושב-ראש ועדה חדשה, שאלו אותי את מי אני מביא, כי יש לי עוד תקן.
אלעזר שטרן: אמרתי שאני לא מביא.
אלעזר שטרן: אני חושב שהנורמה הזאת, כאילו אנחנו בזים לה.
אלעזר שטרן: אנחנו קוראים בעיתון אתמול והיום על כל ההחלטות המטורללות של הכנסת, כמה זה עולה.